Diari Oficial de la Generalitat Valenciana


Sumari del DOGV 4628, del 12-11-2003 (2003/11122)

Informació pública de l'acord d'aprovació del projecte d'urbanització del sector PP-23 Gasparot de la Vila Joiosa.
------------------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11791


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'acord d'aprovació del projecte d'urbanització del sector PP-23 Gasparot de la Vila Joiosa. [2003/F11731]
  
Per mitjà del present edicte faig públic que la Comissió de Govern, en sessió ordinària amb data de 15 d'abril de 2003, ha adoptat el següent acord:
  
5.5. Aprovació projecte urbanització sector PP-23 Gasparot
  
Vista la proposta d'Amadeo Sánchez Martínez, regidor delegat d'Urbanisme, que es transcriu a continuació, amb el següent tenor literal:
  
«Expedient: projecte d'urbanització del sector PP-23 Gasparot. La Vila Joiosa (Alacant).
  
Assumpte: proposta d'aprovació a la Comissió de Govern.
  
Antecedents de fet
  
Després de sotmetre a informació pública una alternativa tècnica presentada per la mercantil Inmovila 1998, SL, per a desenvolupar urbanísticament el sector PP-23, la presentació i obertura de proposicions juridicoeconòmiques, la presentació d'al·legacions i la redacció dels informes tècnics corresponents, el 5 d'abril de 2001 s'acorda en sessió plenària la programació del sector PP-23 conforme a l'alternativa i proposició presentada per l'aspirant a urbanitzador esmentat.
  
El 30 de maig de 2002 l'agent urbanitzador presentava el projecte d'urbanització, que se sotmetia a informació pública els dies 29 de maig i 1 de juliol de 2002 en el diari Las Provincias i els dies 27 de maig i 18 de juliol del mateix any en el Diari Oficial de la Generalitat Valenciana, números 4.257 i 4.296.
  
Els dies 7, 20 i 21 de juny de 2002 es presentaven al·legacions al projecte d'urbanització (núm. reg. entr. 5569, 6082 i 6090) i el 15 de juliol del mateix any es registrava d'entrada (núm. 6898) un informe de la Demarcació de Carreteres a València del Ministeri de Foment.
  
El 3 de juliol de 2002 es firmava el conveni urbanístic entre l'Ajuntament de la Vila Joiosa i l'agent urbanitzador (Inmovila 1998, SL).
  
Després de la redacció, per part d'este Servici d'Urbanisme, de diversos informes tècnics que corregien el projecte d'urbanització, el 21 de gener de 2003 es va registrar d'entrada (núm. 648) un nou projecte corregit i el 14 de febrer del mateix any (núm. 1512) una addenda de contenidors soterrats i un joc de plans en format DIN A3.
  
Després de mantindre diverses conversacions amb l'urbanitzador del sector, havent proposat este Servici d'Urbanisme la modificació de la secció transversal de la Via Parc, l'11 d'abril del present any s'ha registrat d'entrada (núm. 3701) en este ajuntament una separata al projecte d'urbanització en què es plasma la dita modificació.
  
La modificació mencionada en este paràgraf no suposa alteració dels costos d'execució de les obres ni, per tant, de les càrregues d'urbanització.
  
Fonaments de dret
  
Atés que s'han complit tots els tràmits previstos en la Llei Reguladora de l'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'establix: ?Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten al costat dels programes o plans.-.
  
Atés el que establix l'informe de l'enginyer de Camins, Canals i Ports d'11 d'abril de 2003, on s'establix en relació amb el projecte d'urbanització que ens ocupa: ?...
  
Antecedents
  
Després de sotmetre a informació pública una alternativa tècnica presentada per la mercantil Inmovila 1998, SL, per a desenvolupar urbanísticament el sector PP-23, la presentació i obertura de proposicions juridicoeconòmiques, la presentació d'al·legacions i la redacció dels informes tècnics corresponents, el 5 d'abril de 2001 s'acorda en sessió plenària la programació del sector PP-23 conforme a l'alternativa i proposició presentada per l'aspirant a urbanitzador esmentat.
  
El 30 de maig de 2002 l'agent urbanitzador presentava el projecte d'urbanització, que se sotmetia a informació pública els dies 29 de maig i 1 de juliol de 2002 en el diari Las Provincias, i els dies 27 de maig i 18 de juliol del mateix any en el Diari Oficial de la Generalitat Valenciana, números 4.257 i 4.296.
  
Els dies 7, 20 i 21 de juny de 2002 es presentaven al·legacions al projecte d'urbanització (núm. reg. entr. 5569, 6082 i 6090) i el 15 de juliol del mateix any es registrava d'entrada (núm. 6898) un informe de la Demarcació de Carreteres a València del Ministeri de Foment.
  
El 3 de juliol de 2002 es firmava el conveni urbanístic entre l'Ajuntament de la Vila Joiosa i l'agent urbanitzador (Inmovila 1998, SL).
  
Després de la redacció, per part d'este Servici d'Urbanisme, de diversos informes tècnics que corregien el projecte d'urbanització, el 21 de gener de 2003 es va registrar d'entrada (núm. 648) un nou projecte corregit i el 14 de febrer del mateix any (núm. 1512) una addenda de contenidors soterrats i un joc de plans en format DIN A3.
  
Després de mantindre diverses conversacions amb l'urbanitzador del sector, havent proposat este Servici d'Urbanisme la modificació de la secció transversal de la Via Parc, l'11 d'abril del present any s'ha registrat d'entrada (núm. 3701) en este ajuntament una separata al projecte d'urbanització en què es plasma la dita modificació.
  
La modificació mencionada en este paràgraf no suposa alteració dels costos d'execució de les obres ni, per tant, de les càrregues d'urbanització.
  
Sobre el projecte d'urbanització
  
Després d'estudiar la nova documentació presentada per l'agent urbanitzador, el tècnic que subscriu informa el següent:
  
1r Excepte l'addenda presentada l'11 d'abril del present any, la resta de la documentació està visada pel col·legi professional corresponent.
  
2é En el nou projecte es corregixen totes aquelles deficiències que es van posar de manifest en l'informe emés per l'enginyer de Camins, Canals i Ports municipal i se li van comunicar per escrit a l'agent urbanitzador el 2 d'octubre de 2002.
  
3r En la ?addenda de contenidors soterrats- es definixen i valoren les obres necessàries per a instal·lar en el sector nou grups de quatre contenidors soterrats per a arreplegada de residus sòlids urbans.
  
El pressupost d'estes obres, que després de la seua actualització no sobrepassaran els 163.340 euros de pressupost d'execució material, se sumarà a l'inicialment previst en l'acord de programació del sector, i farà necessària la retaxació de les càrregues d'urbanització.
  
4t Amb el projecte presentat el 21 de gener de 2003, l'addenda de contenidors soterrats que el complementa presentat el 14 de febrer de 2003 i la separata que modifica la secció transversal de la Via Parc, pot considerar-se, en principi, que queden definits els servicis i infraestructures bàsiques a contemplar en qualsevol obra d'urbanització i a més s'ajusten sensiblement a les recomanacions que respecte a obres d'urbanització establix el PGOU de la Vila Joiosa.
  
5é Les obres de la Via Parc s'ajustaran al disseny que figura en l'addenda presentada per l'agent urbanitzador l'11 d'abril del 2003. Els plans que apareixen en la dita addenda es consideraran incorporats al projecte d'urbanització substituint els que definixen el disseny inicial de la Via Parc.
  
6é L'urbanitzador està obligat a executar totes les obres definides en la documentació presentada el 21 de gener, el 14 de febrer i l'11 d'abril de 2003, amb independència que per error o omissió no hagen quedat correctament valorades en esta i sempre sense possibilitat de retaxació de càrregues conforme al que establix l'article 67.3 de la LRAU.
  
Sobre la subestació de tracció del Ferrocarril de la Generalitat Valenciana (FGV)
  
En la cèdula d'urbanització emesa pel Servici Territorial d'Urbanisme i Ordenació Territorial de la COPUT el 6 de juny de 2001 es feia referència a l'informe emés per la Direcció General de Transports de la mateixa conselleria el 28 de febrer de 2001, en què descrivia la implantació d'una nova subestació de tracció dins de l'àmbit del sector PP-23.
  
Pel que fa al que menciona el paràgraf anterior, la dita cèdula d'urbanització en el punt 2n de l'apartat C) deia el següent:
  
?Ha de tindre's en compte que la zona ocupada per la subestació de tracció, fins al límit de propietat de FGV no pot computar com a zona verda, per la qual cosa per a complir estàndards caldrà disposar d'un nou espai lliure, amb la superfície necessària per al compliment d'estàndards (RP/CV), una vegada descomptada la zona no computable?.
  
El passat 14 de febrer de 2003 es va remetre als Ferrocarrils de la Generalitat Valenciana (FGV) una còpia del projecte d'urbanització, ja rectificat conforme a les directrius d'este ajuntament, perquè es pronunciara sobre la ubicació de la subestació de tracció mencionada.
  
El dia 10 de març de 2003 la Delegació d'Alacant dels Ferrocarrils de la Generalitat Valenciana emetia un informe en què es posava de manifest el següent:
  
?Que durant l'execució de les obres de renovació i electrificació del tram El Campello-La Vila Joiosa de la línia de FGV Alacant-Dénia, hem considerat oportú ubicar la subestació de tracció la Vila Joiosa dins del recinte de l'estació del mateix nom, a l'altura del PK 30/530 de la línia, en compte de la ubicació prevista en el projecte, a l'altura del PK 29/925, en terrenys de propietat privada.
  
Per tant, els terrenys sobre els quals s'assentava la subestació en projecte, queden lliures de qualsevol afecció del mateix excepte de les que es deriven de la LOTT»...
  
Sobre les al·legacions presentades al projecte d'urbanització
  
Les al·legacions presentades al projecte d'urbanització durant el període d'informació pública són les següents:
  
1. Al·legacions presentades per Francisco Arjona Artacho el 7 de juny de 2002 (núm. reg. ent. 5569).
  
2. Al·legacions presentades per Ignacio Carretero Mayor el 20 de juny de 2002 (núm. reg. ent. 6082), en el seu nom i d'altres 25 copropietaris del 10% dels terrenys a urbanitzar.
  
3. Al·legacions presentades per Jaime Vaello Rogles el 21 de juny de 2002 (núm. reg. ent. 6090) en nom del grup ecologista Xoriguer.
  
Abans de procedir a la contestació de les al·legacions presentades és necessari puntualitzar que en el present informe només s'ha donat resposta a aquelles que fan referència a aspectes tècnics del projecte.
  
Una vegada aclarit açò cal informar:
  
1. Les al·legacions presentades per Francisco Arjona Artacho quedaran contestades en informe jurídic independent.
  
Respecte a les al·legacions presentades per Ignacio Carretero Mayor, en el seu propi nom i d'altres 25 copropietaris:
  
- En el nou projecte s'ha tingut en compte el trasplantament a espais públics dels exemplars d'arbratge que resultant incompatibles amb el planejament siguen de possible remoció (annex núm. 13).
  
- En el nou projecte s'han redissenyat els espais lliures amb el grau d'urbanització adequat (annex núm. 11 i plans).
  
- En el nou projecte s'han inclòs escocells i arbres en totes les voreres de 2,50 metres o més d'ample.
  
- En el nou projecte s'inclou un annex sobre supressió de barreres arquitectòniques (annex núm. 12) definint amb més detall les mesures adoptades.
  
- L'ajuntament ha d'exigir que les rasants dels vials que es construïsquen s'ajusten a les projectades, així mateix també ha d'exigir que els dits vials (paviment, base, subbase, esplanada, etc.) tinguen unes característiques tècniques determinades i s'ajusten al projecte i a la normativa vigent.
  
- Qualsevol error que respecte d'això s'introduïsca en la fase de projecte o de construcció ha de ser assumit per l'agent urbanitzador.
  
- Qualsevol servici que es preveja en el projecte d'urbanització ha de quedar connectat amb la xàrcia general de la població, de forma que puga entrar en funcionament en el moment que es reben les obres.
  
És per esta raó per la qual en el projecte s'ha inclòs una impulsió d'aigües residuals, el cost d'esta serà assumida per l'agent urbanitzador dins de les càrregues que fixa l'acord de programació.
  
- En ocasions els dissenys previstos en els avantprojectes es redefinixen amb més exactitud en els projectes, i no és necessari cap justificant de la companyia elèctrica subministradora. La ubicació dels centres de transformació es troba prou detallada en el projecte i sempre es realitzarà en zones de propietat particular tocant a vials públics (disposició addicional sisena de la documentació normativa del PGOU).
  
- L'altura dels bàculs de l'enllumenat públic queda definida tant en la memòria com en els pressupostos.
  
- El nou projecte d'urbanització complix amb el mínim d'executar les conduccions precises per a allotjar el cablejat de telèfons tal com establix la disposició addicional cinquena de la documentació normativa del PGOU.
  
- El nou projecte d'urbanització preveu en les zones de vianants dels jardins un altre tipus de paviment.
  
- El nou projecte d'urbanització preveu paviment amortidor en les zones de jocs infantils dels jardins.
  
- Les zones verdes previstes en el projecte d'urbanització inclouen àrees per a joc de xiquets, vials de vianants, arbres diversos, massissos de flors, gespa, reg per goteig, mobiliari urbà i enllumenat, complint així amb el que establix la disposició addicional cinquena de la documentació normativa del PGOU.
  
- Tant per a les rotondes com per al vial G el nou projecte preveu arbratge i reg per goteig.
  
- Les al·legacions que figuren en el punt tercer quedaran contestades en informe jurídic independent.
  
3. Respecte a les al·legacions presentades per Jaime Vaello Rogles en nom del grup ecologista Xoriguer:
  
- El nou projecte contempla el trasplantament a espais públics dels exemplars d'arbratge que resultant incompatibles amb el planejament siguen de possible remoció (annex núm. 13).
  
- La utilització en altres àrees urbanes mediterrànies de les espècies elegides per l'urbanitzador per a plantar en els carrers i jardins d'este sector demostra que pot considerar-se acceptable el seu ús.
  
- En els documents que integren el projecte d'urbanització s'especifiquen totes les espècies que es van a usar en els carrers i jardins del sector.
  
- El projecte preveu la plantació de massissos de flors en les zones enjardinades i llessamí de nit en la mitjana d'un dels vials.
  
- Per a poder reutilitzar en reg aigües depurades és necessari disposar d'una infraestructura de transport de la dita aigua independent a la d'aigua potable. Actualment la Vila Joiosa no disposa de la dita infraestructura de transport d'aigua depurada; a més un alt percentatge de l'aigua residual que es depura en l'EDAR d'esta població s'està reutilitzant en agricultura.
  
- Fins a la data no s'ha aprovat cap ordenança en este ajuntament en què s'obligue la implantació de carril bici en els vials de nova construcció.
  
- El sòl que no s'utilitze en les zones verdes de la unitat d'execució s'arreplegarà per a utilitzar-lo posteriorment en altres zones verdes de la ciutat.
  
- Portar a terme mesures tendents a l'estalvi d'aigua en les vivendes no és objecte del projecte d'urbanització.
  
- Tal com pot veure's en el projecte d'urbanització s'ha dotat al sector d'una xàrcia de col·lectors per a conduir l'aigua de pluja que es capte en el sector.
  
Conclusions i proposta
  
Com a conclusió final després del que menciona els punts anteriors, es proposa l'aprovació del projecte d'urbanització que l'agent urbanitzador va presentar el passat 21 de gener de 2003 en este ajuntament (núm. reg. ent. 648) i les seues addendes presentades el 14 de febrer (reg. ent. 1512) i l'11 d'abril del mateix any (reg. ent. 3701). Tota esta documentació substituïx la presentada el passat 30 de maig de 2002.
  
No obstant la corporació, amb el seu superior criteri, decidirà...
  
Atés el que establix l'article 71.3 de la LRAU, on s'establix, en relació a la retribució que s'haja establit en terrenys en l'acord de programació, que: ?El propietari disconforme amb la proporció de terrenys que li corresponga cedir com a retribució, podrà oposar-se a esta i sol·licitar-ne el pagament en metàl·lic. La sol·licitud formalitzada en document públic, haurà de notificar-la a l'urbanitzador i a l'ajuntament dins dels 10 dies següents a l'aprovació del projecte d'urbanització. La sol·licitud s'acompanyarà de garantia, real o financera, bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
La quota a liquidar serà la que corresponga conforme al pressupost de càrregues, incrementada en un percentatge igual al que, respecte al cost estimat d'urbanització, l'urbanitzador preste com a garantia conforme a l'article 29.8...-.
  
Per tot la qual cosa formule la següent proposta d'acord a la Comissió de Govern:
  
I. Aprovació del projecte d'urbanització que l'agent urbanitzador va presentar el passat 21 de gener de 2003 en este ajuntament (núm. reg. ent. 648) i les seues addendes presentades el 14 de febrer (reg. ent. 1512) i l'11 d'abril del mateix any (reg. ent. 3701). Tota esta documentació substituïx la presentada el passat 30 de maig de 2002.
  
II. Disposar la publicació del present acord, prèvia la remissió a la Conselleria d'Obres Públiques Urbanisme i Transports del projecte degudament diligenciat, en el Diari Oficial de la Generalitat Valenciana, segons el que establix el referenciat article 139.1 del Decret 201/1998 en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.
  
III. El propietari disconforme amb la proporció de terrenys que li corresponga cedir com a retribució, podrà oposar-se a esta i sol·licitar-ne el pagament en metàl·lic.
  
La sol·licitud formalitzada en document públic, haurà de notificar-la a l'urbanitzador i a l'ajuntament dins dels 10 dies següents a l'aprovació del projecte d'urbanització. La sol·licitud s'acompanyarà de garantia, real o financera, bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
La quota a liquidar serà la que corresponga conforme al pressupost de càrregues, incrementada en un percentatge igual al que, respecte al cost estimat d'urbanització, l'urbanitzador preste com a garantia conforme a l'article 29.8. de la Llei Reguladora de l'Activitat Urbanística.-
  
La Comissió de Govern acorda:
  
I. Aprovació del projecte d'urbanització que l'agent urbanitzador va presentar el passat 21 de gener del 2003 en este ajuntament (núm. reg. ent. 648) i les seues addendes presentades el 14 de febrer (reg. ent. 1512) i l'11 d'abril del mateix any (reg. ent. 3701). Tota esta documentació substituïx la presentada el passat 30 de maig de 2002.
  
II. Disposar la publicació del present acord, prèvia la remissió a la Conselleria d'Obres Públiques Urbanisme i Transports del projecte degudament diligenciat, en el Diari Oficial de la Generalitat Valenciana, segons el que establix el referenciat article 139.1 del Decret 201/1998 en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.
  
III. El propietari disconforme amb la proporció de terrenys que li corresponga cedir com a retribució, podrà oposar-se a esta i sol·licitar-ne el pagament en metàl·lic.
  
La sol·licitud formalitzada en document públic, haurà de notificar-la a l'urbanitzador i a l'ajuntament dins dels 10 dies següents a l'aprovació del projecte d'urbanització. La sol·licitud s'acompanyarà de garantia, real o financera, bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
La quota a liquidar serà la que corresponga conforme al pressupost de càrregues, incrementada en un percentatge igual al que, respecte al cost estimat d'urbanització, l'urbanitzador preste com a garantia conforme a l'article 29.8. De la Llei Reguladora de l'Activitat Urbanística...».
  
Contra este acord, definitiu en via administrativa, podrà interposar de conformitat amb el que establix l'article 117 de la Llei de Règim Jurídic de les Administracions Públiques i del Procediment Administratiu Comú, recurs potestatiu de reposició en el termini d'un mes, computats a partir del dia següent a la publicació d'este edicte en el Diari Oficial de la Generalitat Valenciana.
  
Així mateix, podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos computats a partir del dia següent a la publicació en el Diari Oficial de la Generalitat Valenciana.
  
Durant el mes d'agost no correrà el termini per a interposar recurs contenciós administratiu. Això sense perjuí de la interposició de qualsevol altre recurs que estime procedent.